Klimaændringer og befolkningstilvækst truer Jordens naturlige økosystem.
I Afrika er udfordringen størst, hvor befolkningen ventes at øge vokse-
- fra én til to milliarder på et par årtier.
For at klare den store vækst er der brug for jord-
- og den afrikanske vildmark svinder hastigt ind.
I fremtiden kan det, der bliver tilbage af det vældige kontinent-
- svinde ind til få vildtreservater, der minder om store naturdyreparker.
Før det er for sent, tager vi jer med på en safari over kontinentet-
- for at se, hvad der er tilbage af den ægte afrikanske vildmark.
- Se, hvem der er med! - Velkommen! Dejligt, I er med.
- Jeg hedder Mara Douglas-Hamilton. - Kevin Richardson. Velkommen!
Vi tager jer med på en fantastisk rejse tværs over Afrika helt til Kilimanjaro.
Husk at holde hænder og fødder inde i køretøjet hele tiden.
- Og nyd det. - Lad os komme af sted!
Jeg glæder mig til at dele den her oplevelse med Mara.
Hendes familie er miljøforkæmpere, og hun voksede op med vilde elefanter.
Hun har udforsket de mest afsides steder på kontinentet-
- og er aktiv i kampen for at beskytte afrikanske elefanter.
Kevin er opvokset i Johannesburg. Han har altid haft interesse for dyr-
- men regnede ikke med at blive verdenskendt ekspert i vilde dyr.
Men i en alder af 23, mødte han en ejer af en løvepark i Sydafrika.
Det vakte hans interesse for store katte.
Med ihærdigt arbejde og dygtighed blev han accepteret af en løveflok.
For at kunne det brød Kevin alle de sikkerhedsregler, der findes.
På ekspeditionen er også pladschef Marc Baar-
- feltingeniør Hal Bowker og ballonskipper Dany Cleyet Marrel.
Dany har skræddersyet en ballon til det her eventyr.
I stedet for en kurv sidder man på en aluminiumbænk.
Derved øges ballonens rækkevidde. Propellen bagi-
- gør det muligt at styre i stedet for at drive med vinden.
Da vi letter, er det rart at vide, at Dany er ekspert i ballonflyvning.
Han har ledt ballonekspeditioner på alle kontinenter.
Han har opfundet flere luftfartøjer, der er brugt på kendte ekspeditioner.
Vi regner med, at Dany fører os til de mest afsides dele af Afrikas vildmark.
Den eneste ulempe er, at ballonen kun kan tage én passager.
Kevin og jeg må skiftes. I dag er det mig, der kan nyde det.
Mit hår blev helt uglet.
Vi kører østpå gennem en af verdens ældste kløfter-
- til et af de sidste fristeder for det sky sorte næsehorn.
Illegal jagt har mindsket antallet af dyr fra flere hundrede tusinde-
- til under 2500. Takket være effektive fredningsprogrammer-
- i lande som Namibia, er bestanden på ti år vokset til over 5000.
Men jagten er tiltaget igen. Alene sidste år blev 120 næsehorn dræbt.
Hornene siges at have lægende kræfter, men består mest af keratin-
- som vores negle også er lavet af. Proteinet har ingen medicinsk værdi-
- men det er grunden til, at arten næsten er udryddet.
Der er atter næsehorn i flere private vildtreservater.
At se dem i naturen bliver fantastisk. Det sorte næsehorn er sky-
- og skjuler sig i det tætte krat. Det er ikke sikkert, vi får det at se.
Forude deler vejen sig. Så du sjakalen?
- Nej. - Derhenne.
Her skal vi dreje af.
Floden er på højre side. Vi skal op på plateauet til venstre.
- Javel, hr. Kaptajn. - Godt, du ved, hvem der bestemmer.
Rolig nu, Mara.
For at forhindre krybskytteri er store næsehornsområder i Namibia-
- blevet gjort utilgængelige for offentligheden.
Vi har lovet ikke at afsløre vores position, men vi har fået adgang-
- til næsehornenes fristed sammen med svært bevæbnede vagter.
- Farvel! Held og lykke! - I lige måde. Farvel!
Mara går hen til sit skjulested. Jeg kører til et endnu hemmeligere sted.
Et vandhul ved en forskningsstation. Et nærliggende radiotårn-
- kan ses af jægere på Google Earth. Vi er blevet bedt om ikke at vise-
- billeder af omgivelserne.
- Hvor mange næsehorn får vi at se? - 20, måske flere.
Jeg tror ikke mine egne øjne. Allerede efter en time får vi øje på dem.
Det er Eliza. Hun har det længste horn af alle hvide næsehorn.
- Har I givet hende et navn? - Vi har set hende ofte i årevis.
- Så vi har givet hende et navn. - Sikket godt sted at se dem.
Til forskel fra hvide næsehorn er de sorte sky dyr-
- der sjældent viser sig om dagen, men de skal drikke.
De begiver sig til vandhullet i ly af mørket. Med infrarødt lys og kikkert-
- håber jeg på et glimt af pattedyret. Vi må se, hvem der har heldet med sig.
En sjakal! Den virker urolig. Den må have hørt noget.
Se! En leopard. De er meget sjældne her.
Hørte du det? Det er nok næsehorn, der nærmer sig.
En sjakal, en leopard og et hvidt næsehorn i løbet af få minutter.
Der kommer flere. Sikket fantastisk skjulested.
Gad vide, hvordan det går med Mara.
- Stadig ikke noget. - Man skal være tålmodig.
- To næsehorn til, Kevin. - Sikken nat!
I er heldige! Se deres gab. Det er sorte næsehorn.
De er så majestætiske. Hvordan kan jægere skyde dem kun for deres horn?
- Ikke hvis vi skyder jægerne først. - Sådan kan man også se på det.
- De er urolige. Se ørerne. - De ved, vi er her. Det kan man se.
- Mara, kig til højre! - Se. Fantastisk.
- En hun med unge. - Vi skal være meget stille.
Se, hvor nervøse de er.
Nej. De går allerede.
- Hvad var det? Noget blinker der. - Det er et infrarødt kamera.
På den måde kan forskerne følge deres spor herude.
Se, der kommer en han.
Det er enestående at se så mange ét sted.
Du er heldig. Sommetider ser vi ikke nogen i en uge eller mere.
Pokkers. Jeg ramte stolpen med lampen.
Det er trist at se, hvor nervøse de er blevet på grund af krybskytter.
Vi styrer vestpå til Waterberg-plateauet.
Til Cheetah Conservation Research Center, et stort fredet område-
- til verdens hurtigste rovdyr. Selv geparden er udrydningstruet.
Halvdelen af de 6000 dyr, der er tilbage, lever i Namibia.
Geparden jager i et vidtstrakt område, op til 150 km i radius.
Det rige dyreliv og den ringe befolkning-
- gør Namibia til et ideelt fristed for den store kat.
Løver og leoparder kan være en trussel mod mennesker.
Men det er geparder ikke. Derimod kan de angribe kvæg.
Og lokale bønder betragter dem som skadedyr.
I Sydafrika drives safari i indhegnede reservater, hvor vilde dyr sættes ud.
Det er ikke usædvanligt at se "de store fem" på en eneste dag-
- men det kræver kørsel og tålmodighed at finde det, man leder efter-
- i den afrikanske vildmark, navnlig hvad angår geparden.
Sletterne ved Waterberg-plateauet-
- er fulde af antiloper og ideel jagtmark for geparden.
Men det høje græs gør det svært for os at se dem.
Vi bad Dany rekognoscere, før det blev mørkt.
Det er Kevins tur til at flyve.
- Kan du høre mig, Mara? - Klart og tydeligt.
Lige efter start førte stærke vinde os mod skoven ud til sletterne.
En landing blandt trætoppene ville flå ballonen i stykker.
- Vi prøver at gå hurtigt ned. - Hvad nu? Hvorfor går I ned?
Vi har fået problemer. Vinden er vendt og fører os mod akacietræerne.
Vi går ned. Det er en nødsituation.
Det går for stærkt. Det bliver en hård landing!
- Slog du dig, Kevin? - Nej, det gik fint.
Sikken vinddrejning! Den havde jeg ikke set komme.
Med hjælp af Cheetah Conservation Fund-forskerne-
- som sporer geparder med infrarøde kameraer-
- tager vi til et område, hvor flere rovdyr er set tidligere på dagen.
Det er en spændende mulighed. Jeg har arbejdet med løver og hyæner-
- men jeg har aldrig set geparder på nært hold i vildmarken.
Se! En gepard!
- Hvad jager den? - Jeg kan ikke se noget.
- Den løber stadig. - Den jager måske os.
Det er muligt.
Jeg giver den lidt plads.
Den virker lidt aggressiv. Jeg lader den passere.
- Det må være det træ. - Ja, jeg kører lidt tættere på.
- Se! Timingen er perfekt. - Jeg har aldrig set den i et træ.
Ja, det er usædvanligt.
- Se... ungerne i græsset. - Jeg så dem ikke.
Jeg kiggede hele tiden op.
Leoparden tilbringer hele dage i træer, men geparden gør det kun-
- for at spejde efter byttedyr.
Oryxen er for stor for en enlig gepard, men to eller tre stykker-
- ville formentlig kunne fælde en så stor antilope.
De fleste rovdyr klarer sig godt i private nationalparker og reservater.
Der er rigeligt med byttedyr at jage, men geparden har det sværere-
- end de større kattedyr som løver og leoparder. Hegnet rundt om parken-
- begrænser deres jagtmark, og de bliver ofte selv bytte.
For at overleve skal de bruge fredede områder som det her.
Vi var målløse. På få dage har vi set to af kontinentets mest truede dyr.
Sikken lovende begyndelse på vores rejse gennem Afrika.
Men dagen var endnu ikke forbi. Da vi stoppede, fik jeg øje på noget-
- i bakspejlet.
Begrænsningen af jord på grund af den voksende befolkning-
- og bøndernes jagt på geparder, gør mennesket til den største trussel.
Men uden menneskets hjælp kan arten ikke overleve.
Jordens mest yndefulde kat løber bogstavelig talt for livet.
Fra Namibia til Okavango-deltaet i Botswana-
- krydser vi den nordlige del af Kalahariørkenen, løvens hjemsted.
Da vi leder efter en lejrplads, møder vi tre store hanløver.
Et foruroligende syn så tæt på byboerne.
Indskrænkningen af naturlige jagtmarker-
- tvinger løven til at angribe kvæg i byerne.
Det er den største grund til det faldende antal løver i vildmarken.
Da 80% af deres jagtmarker er mindsket, anslås under 25.000 løver-
- stadig at strejfe frit omkring.
- Kan du se, hvad de har dræbt? - Nej, jeg er ikke sikker.
Det er ikke en ko. Det ligner en bøffel, men de findes ikke her.
Åh nej. Det er ikke rigtigt. Det er en hest.
Hvis indbyggerne finder ud af det, er løverne dødsdømte.
De æder stadig. En på kroppen og en bagi.
De har spist en hel del. Det lugter helt herhen.
De forlader nok ikke byttet, før de har ædt det hele.
- Vi får mulighed for at se dem tæt på. - De virker ret afslappede.
Men de er udsatte. Der kan være vrede indbyggere.
De ved nok, at vi er venlige. Vi fulgte efter dem langt ud på aftenen i går.
- Hvor er den tredje løve? - Den er nok gået hen for at drikke.
De æder, drikker og hviler sig.
- Hvad har de nu i kikkerten? - Det er underligt.
De burde ikke markere reviret. Kan du se den anden løve?
Andre løver afskrækkes, men den bør passe på mennesker.
Ja. Det er mærkeligt, at de accepterer os efter få timer.
De må have hørt noget. De var straks på vagt.
Falsk alarm. Det her ynder løver at gøre.
- At dase i skyggen. - De ser uopmærksomme ud.
Men det er de ikke.
Det begiver sig nok tilbage til kadaveret.
Fra Okavango, der aldrig når havet, løber flere milliarder liter vand-
- ud i Kalahariørkenen, og skaber den mest ufordærvede-
- vildmark i verden. Det meste af deltaet er utilgængeligt med bil.
Den bedste måde at udforske området på er fra luften.
Dany får svært ved at finde et sted at lande, men den tid, den sorg.
Den lokale befolkning er ikke den største trussel mod Okavango-
- men Namibia og Angola mod nord, hvor floden har sit udspring.
Angolas befolkning er fordoblet siden 1990.
Behovet for vand til landbrug og til dæmninger-
- kan blive umuligt at mætte i nær fremtid.
Indgreb i deltaets naturlige cykler kan få katastrofale konsekvenser-
- for det unikke økosystem.
Okavango-deltaet er verdens største, men det er for det meste meget lavt.
En ændring i strømningen ville medføre en ustoppelig dominoeffekt.
Store dele af deltaet ville udtørre, og en stor del af dyrelivet uddø.
Den øvre del af deltaet, kaldet "The Panhandle", er en lav dal-
- 15 km bred og fyldt med en til ti meter dybt vand-
- afhængig af årstid. Dalen er dækket af et tykt lag papyrus-
- der flyder på overfladen. Hvor det er dybest, og strømmen stærkest-
- skaber strømmen kanaler, der ligner store slanger.
Mod syd spreder deltaet sig ud som en åben hånd.
De små øer er fristeder for en lang række storvildt.
Da vi skal hen for at hente ballonen, møder vi elefanter på nært hold.
Et møde med elefanter i deltaet er altid en stor oplevelse.
Selvom Chobefloden ligger knap 300 km fra Okavango-
- krydses deltaet ikke af veje. Vi må køre uden om de sydlige flodsletter.
Det tager os to dage at nå derhen.
I 1960 startede man Botswana-projektet for at beskytte landets vildmark.
Det har været så vellykket, at man må håndtere den voksende elefantbestand.
Bestanden er øget fra 40.000 i 80'erne til 130.000 i dag.
De store hjorder har ødelagt træerne langs floden.
Det kan skabe en konflikt mellem menneske og elefant.
Der er ingen enkel løsning. Myndighederne er imod udrensning.
At forflytte store elefanthjorder til andre dele af Afrika-
- hvor bestanden er aftagende, er dyrt og upraktisk.
En kraftig tørke ville få tusindvis af elefanter til at bukke under af sult.
Elefantens fremtid er uvis. Jagten på elfenben øger i det øvrige Afrika.
Det er kun et spørgsmål om tid, før den her bestand også rammes.
Det begynder at blive sent. Vi må finde et sted at slå lejr.
Ikke for tæt på floden. Der er store krokodiller i Chobe.
Lad os nyde solnedgangen.
- Hvor er det smukt. - Med elefanter i forgrunden.
Helt fantastisk.
Næste dag kører vi langs Chobe og håber på at se elefanthjorder.
Jeg haft med vilde elefanter at gøre siden barnsben.
Det her er min første rejse til Chobe. Det er et almindeligt syn-
- at se et væld af elefantfamilier, der samles langs floden.
- Antiloperne er utrolig frygtløse. - Ja, de plejer at flygte.
Elefanterne har endnu ikke vist sig ved floden, men der er andet at se.
- Se, flodheste! - Hvad laver de ved floden nu?
Se, hvem der kommer... på afstand. Fantastisk!
Pragtfuldt. Sikken oplevelse.
Sikket syn! De to største afrikanske pattedyr ses sjældent sammen.
Flodheste er ofte på land om aftenen. Om dagen køler de sig af i floden-
- og ses sjældent på flodbredden. Elefanterne derimod-
- går ned til floden om eftermiddagen for at køle sig af i heden.
På få minutter så vi elefanternes daglige ritual ved floden.
De drikker, sprøjter med vand og er sammen.
Den gamle arrede han vender tilbage til vandet.
Bredden er vist lidt for fyldt til ham.
- En måned gammel unge er i hullet. - Mon den selv kan komme op?
Senere skete det, vi ventede på. Et nært møde med en elefanthjord.
Uhyre spændende, men samtidig også ret skræmmende.
- Moren med ungen tøver. - Hun kan ikke lide, vi står i vejen.
- Hun tager det nok roligt. - Hun ser slet ikke aggressiv ud.
Vi må være helt stille, så går hun nok.
Næste dag tog vi med guiden Ishmail på vilddyrsrekognoscering på floden.
En glimrende måde at se dyrelivet på.
Det er utroligt, at de er så rolige. Vi kan komme så tæt på dem.
Ja, måske lidt for tæt.
Den hun er ikke glad. Hun advarer os.
Lad os komme væk, Ishmail.
I vildmarken er der en hårfin grænse mellem et spændende møde-
- og en farlig situation. Ishmail padler til en sikker afstand.
Dernæst ser vi en elefanthjord svømme over floden-
- for at græsse på et lille stykke jord med højt græs i midten af floden.
Et par kilometer nedenstrøms flyder Chobe sammen med Zambesifloden-
- og munder ud i Victoriavandfaldet på grænsen mellem Zambia og Zimbabwe.
David Livingstone var den første europæer, der opdagede det i 1854.
Det ligger midt i Sydafrika, og vi er nu nået halvvejs på vores rejse.
Klimaændringer og menneskelig aktivitet påvirker vandfaldet.
I tørtiden er strømmen 70 procent lavere end i regntiden.
Det aftager endnu mere i de kommende uger.
Hvis man begynder at overrisle, kan vandfaldet periodevis udtørre.
En gang om året, når strømmen er helt rigtig, og det er fuldmåne-
- kan man se et fantastisk naturfænomen ved vandfaldet.
Måneskinsregnbuerne.
Dagen derpå tager Dany mig med på en dristig tur-
- over Zambezis dybe kløfter og fosser.
Efter en fin flyvning skal vi nu lande på Zambia-siden af floden.
Vi har ikke tilladelse til at lande i Zimbabwe.
Vinden fører os ind i en tornebusk. Hvis vi tager ballonen ned, skades den.
Dany må lette igen og finde en anden landingsplads.
Topersonersmodellen gør det lettere at manøvrere-
- men det er sværere at lande. Det er en del af eventyret.
Jeg nyder de uforudsigelige landinger-
- så længe ingen kommer til skade.
- Her kan vi lande. - Fint.
Zambia har en vældig vildmark, men regntiden er kommet tidligt.
Vi er på vej mod Serengeti for at se de store flokke på vandring.
Det tager en uge. Vi kører først langs Zambezi helt til Karibasøen-
- før vi krydser det nordlige Zambia til grænsen.
Det er ikke den korteste vej, men det er så spektakulært.
Helt sikkert omvejen værd.
Da vi kører langs floden, ser vi løvespor ved vejen.
Vi kan indhente dem. Det kunne være skønt at se dem svømme over floden.
Kevin er god til at udnytte situationen.
I Sydafrika, efter måneders arbejde, blev han accepteret af en løveflok-
- som en af dem. Hvis vi indhenter løverne i det her område-
- ved han, hvordan man nærmer sig dem.
- Jeg så en hunløve dernede. - Ja, det har du ret i.
Lad os se efter.
En smuk hunløve... og en stor han.
- Der er en anden han foran bilen. - Det her kan blive meget interessant.
Løver er ikke glade for vand. Men hvis floden går gennem deres jagtmarker-
- svømmer de over floden. Sommetider tager de en dukkert i den værste hede.
Vores første stop i Tanzania er Tarangires sumpområde-
- hvor storvildt samles i tørtiden.
Dernæst styrer vi mod Lake Manyara Forest og Ngorongoro-krateret-
- Serengeti og til sidst Kilimanjaro.
Jeg kan se Dany og Marc ved sumpområdet.
Ja, det er dem. Men ballonen er ikke oppe endnu.
- Måske er forholdene ikke rigtige? - Der kommer en svag vind derfra.
Det kunne være skønt at flyve i dag. Der er mange dyr derude.
- Mange af dem på den her side. - Vi må se.
- Hvad så, Dany? Skal vi af sted? - Det ved jeg ikke endnu.
Vi kan blive blæst væk.
Den kommer derfra... Forkert retning. Vi venter lidt.
- Måske til solnedgang? - Ja.
Smil til kameraet, Mara!
Kort før solnedgang flover vinden, og vi kan lette sikkert.
Jeg kører til den anden side af sumpen for at hente Dany og Mara-
- men forbløffes over at se ballonen lande tidligere. Det var ikke planen.
Efter den første regn i forrige uge har nogle dyr allerede forladt området.
Der er stadig meget dyreliv tilbage. Hvad har Dany i kikkerten?
Mara, kom! Mara, kom!
- Hvad sker der? - Vi hører dig. Vi har motorproblemer.
Den går hele tiden i stå. Vi må nok lande.
Så må I lande der, ellers kan jeg ikke komme hen til jer.
Hold den her for mig.
Vi lander.
For at lave motoren må Dany hente reservedele i den nærmeste by.
Det er en hel dagsrejse. Vi forlader Tarangire og kører til Lake Manyara.
Vi er lidt skuffede over uheldet.
Se, en leopard.
- Han går hen mod træerne derovre. - Lad os kigge nærmere.
- Kan du se den? - Nej. Den gik vist om bag buskadset.
- Til venstre, foran termitboet. - Ja, nu kan jeg se ham.
Jeg tror, det er en hun. Kig oppe i træet.
Fantastisk. Et par. Sikket syn!
Vi når måske at se dem parre sig, før det bliver mørkt.
Det er utroligt, at Lake Manyara med sin tropiske skov-
- ligger under en times kørsel fra Tarangire. Stedet er specielt for mig.
Jeg tilbragte barndommen her, da min far studerede elefanters adfærd.
Siden en helt ung alder voksede min passion for vildmarkslivet.
Og jeg har elsket det lige siden.
Det er skønt at være tilbage efter alle de år. Far kørte den her vej.
- Lige op til elefanterne. - Sikken opvækst!
- Trafikprop i skoven. - Herligt!
- Tænk, at du skal flyve i dag. - Det bliver spektakulært.
Vi har problemer og må lande hurtigt.
Pas på!
Ballonen har en flænge.
Kan du se deroppe? Jeg forstår ikke, hvad der er sket.
Underligt.
- Stakkels Dany. Han ser nedtrykt ud. - Det forstår jeg. Først motorstop...
- Og så det her. - Jeg håber, det kan ordnes hurtigt.
- Er det ikke min tur nu? - Nej, Mara, sådan leger vi ikke.
- Du fløj i Tarangire, jeg i Manyara. - Så ikke flere nødlandinger.
Dagen derpå var ballonen lavet, og det var perfekt flyvevejr.
Vegetationen er ikke regnskov, men grundvandskov.
Det regner sjældent her, men naturlige kilder springer-
- ved foden af Riftdalen og forsyner den frodige vegetation med væske.
Smukt!
Det er vidunderligt. Man føler sig som en fugl.
Da vi nåede over toppen af skråningen, nåede vi Ngorongoro-krateret-
- verdens største krater, og et af Afrikas mest unikke økosystemer.
Kraterets sydlige del er skovklædt som følge af skyansamlinger-
- på den her side af bjerget.
Vi er kun tre timer fra Serengetisletten.
Det føles, som om vi er i Amazonas. Da vi når kraterets kant-
- ser landskabet helt anderledes ud.
- Bedre, end jeg forestillede mig. - Er det ikke fantastisk?
Krateret, som kun er 20 km i diameter, myldrer med dyreliv.
Ngorongoro er som en miniatureudgave af Serengeti.
På den halve time, det har taget at køre herned, er skyerne forsvundet.
De kan komme tilbage lige så hurtigt. Vejret kan skifte fire gange om dagen.
Se, hvordan vegetationen ændrer sig.
- Hvad synes du? - Det var virkelig omvejen værd.
- Det er ret unikt. - Det vrimler med vilde dyr.
- Sikken hjord af gnuer. Ja, og derovre står der zebraer.
- Der står en bøffelhjord i solen. - Lad os kigge på den.
Flodheste, bøfler, et sandt paradis.
Ja. Det er det, der gør det her sted så enestående.
Lad lige mig se.
Prøv at se derovre.
Se der. To hunløver.
- Tror du, de vil angribe bøflerne? - Næppe. De er ikke på jagt.
Se til venstre. De har nedlagt noget. Lige foran den gående hunløve.
Bøflerne kan slappe af. Ingen generer dem foreløbig.
- Skyerne er tilbage. - Jeg håber ikke, det bliver regnvejr.
- Før vi slår lejr. - Nej.
Den aften, da vi havde slået lejr, fik vi ubudne gæster.
- Mara! - Ja?
Er du okay? Der er løver i lejren. Jeg ved ikke, hvor mange-
- men det lyder, som om der står en ved dit telt.
- Forsvind! - Gik det godt?
Det tror jeg.
Kan du så komme væk!
- Smut med dig! - Hvad sker der, Kevin?
Den løb af sted med måtten.
Han er tilbage. De er her alle sammen.
Åh nej. Den tog fat i teltet. Hallo! Væk fra mit telt!
- Den bliver ved. Gå så med dig! Gå! - Hvad sker der, Kevin?
Hannen prøver at komme ind i teltet.
Smut med dig! Forsvind!
Jeg tror, at de går nu. Jeg kommer over til dit telt.
Nattens hændelse gjorde alle ilde til mode.
Vi har haft natlige besøg ved flere lejligheder.
Heldigvis er ingen kommet noget til, men nogle telte skulle repareres.
Vi skal overnatte på en kommerciel safariplads nær Moroe Kopjies-
- i Serengeti, vores næste stop.
Da vi nærmer os safaripladsen, bliver det spændende.
Store hjorder med gnuer og zebraer overalt. Et sikkert tegn på-
- at den store vandring er i gang her i Serengeti.
To millioner dyr vandrer fra Masai Mara-regionen i Kenya-
- til Serengeti i Tanzania. De følger regnen i en stor cirkulær bevægelse.
Det er svært at fastslå hjordernes position.
- Mange faktorer påvirker vandringen. - Vi er vist kommet i rette tid.
Men en storm i anmarch bekymrer os. Alt efter, hvor det regner-
- kan hjorderne forsvinde om natten lokket af grønnere græs andetsteds.
I 60'erne beskyttede Tanzania vildmarken mere end noget andet land.
Økoturisme er blevet lønsomt. Men befolkningen-
- er vokset fra ti millioner til næsten 50 millioner i dag.
Den anslås at være fordoblet om 40 år. Det gør det svært at forsvare-
- at så vidtstrakte områder bliver fredet.
Når man ser det her smukke landskab, spekulerer man på den effekt-
- regeringens forslag om at anlægge en vej gennem Serengeti-
- ville have på det her sted. Efter stærkt pres er byggeriet-
- af en vej mellem Victoriasøen til det østl Tanzania blevet udskudt. Men hvor længe?
Lyset er helt perfekt.
- De er overalt. - Det kan jeg se.
Det her er det ægte vilde Afrika.
Katastrofe. Ved daggry var zebra-og gnuhjorderne forsvundet.
Det regnede ikke om natten, men vi hørte uvejr i det fjerne.
Mens vi kører rundt, indser vi, at det værst tænkelige er sket.
Selvom der er grønt græs, har dyrene forladt området.
Vi kører mod sletterne, hvor det har regnet, for at indhente hjorderne.
- Der er ikke andet end en enlig hyæne. - Det ser ikke godt ud.
Lad mig se, om jeg kan se hjorderne. De må være i nærheden.
Mara, kig den vej ved den tørre sø.
Der er en hjord.
Jeg forstår det ikke. De går den forkerte vej. Der er jo tørt her.
Der var så grønt, hvor de kom fra. De følger vel efter regnen?
Det ved jeg ikke. Skal vi tage tidligt til Kilimanjaro?
Vejrforholdene kan blive vanskelige der.
Kilimanjarobjerget ligger i Tanzania på grænsen til Kenya.
Med sine 5895 meter er Afrikas højeste bjerg-
- ofte indhyllet i skyer og ikke synligt i ugevis.
Denne eftermiddag omsluttes det kun af en tynd stribe skyer i det fjerne.
Det meste af dyrelivet ved Kilimanjaro findes på Kenya-siden.
Men en langsigtet indsats og intens overvågning har givet pote.
Elefanter, antiloper og rovdyr er vendt tilbage til bakkerne i Tanzania.
De næste par dage skal vi flyve i ballon rundt om Kilimanjaro-
- og i et ultralet fly, som en ven af mig ejer.
Men skyerne hober sig op på bjerget, så der bliver ingen flyvning i dag.
I stedet fulgte vi efter en hunelefant og hendes unge i krattet.
Men det er elefanten, der vil kigge os efter i sømmene.
Det er usædvanligt, at elefanter nærmer sig køretøjer.
Den har tydeligvis mødt mennesker, som har givet den mad.
På vej mod Kilimanjaro reflekterer vi over vores rejse over kontinentet.
Der er masser af vildmark i Afrika, som bør beskyttes.
Men bjergets gletsjer menes at være smeltet ved næste århundredskifte.
Det er en klar påmindelse om, hvor skrøbelig kloden er.
- Der er løvespor overalt. - Vi følger dem og ser, hvor de er.
Jeg vil nødig have, at de kommer og hærger vores lejr igen.
Skønt, Kevin! Se her!
Tre unger. Storartet. De andre er nok på jagt.
Vi forstyrrede dem vist.
De må ikke gå for langt væk. De skal skjule sig for rovdyr.
- De kommer allerede tilbage. Godt. - Ja, det var godt.
- Der kommer en gæst. - Det kan blive interessant.
Min ven Damien Bell bistår i indsatsen mod krybskytter-
- over Kilimanjaro. Hans fly er et effektivt middel-
- til at opdage illegale aktiviteter. Men i dag hygger vi os bare.
Vi vil sammen med Dany og Kevin prøve at flyve rundt om Kilimanjaro.
I denne utroligt smukke del af Afrika kan vi ikke undgå at tænke-
- at det trods regeringers og organisationers indsats-
- bliver en svær opgave at bevare det hele.
Afrikas befolkning vil i det næste årti vokse til New Yorks størrelse-
- hver femte måned. Det gælder om at finde en balance-
- mellem behov og bevarelsen af naturarven til kommende generationer.
Som miljøforkæmpere, der har levet hele vores liv i Afrika-
- har det her været et uforglemmeligt eventyr.
Minderne vil for altid stå ætset i vores erindring.